Sesvennagruppe

D **Sesvennagruppe** isch e Gebirgsgruppe in dr zäntrale Oschtalpe. Aadail hän d Länder Eschtrych mit em Bundesland Tirol, d Schwyz mit em Kanton Graubünde un Italie mit dr Provinz Sidtirol.

Rund zwai Drittel vu dr Untergruppe sin uf em Schwyzer Staatsbiet, un wäre dert Region **Unterengadin-Münschtertal** oder au Münschtertaler Alpe gnännt. Nume ne chlaine Ecke im Nordoschte bi Nauders isch z Eschtrych.

## Umgränzig un Nochber-Gebirgsgruppe
Dr Name vu dr Untergruppe, iri Definition as Untergruppe vu dr Zäntralalpe vu dr Oschtalpe un iri Umgränzig orientiere si an dr AVE, wo no orografische Kriterie definiert:
* Im Norde un Weschte bildet dr Inn *([[Unterengadin]])* d Gränze vum Finstermünzpass (zwische Pfunds un Nauders) duruuf ibier Susch zur Silvretta
* Der Inn vu Susch bis Zernez zue dr Albula-Alpe
* Im Sidweschte zur Ortlergruppe un dr Livignio-Alpe bilde s *[[Val da Spöl]]*, s *Val [[Ova dal Fuorn]]* un s *[[Münstertal (Schweiz)|Val Müstair]]* d Gränze. Baidi Däler wäre dur dr Ofepass mitenander verbunde. S Münschtertal fiert de Gränze im Side bis in *[[Vinschgau]]* bi Glurns. Dr Ofenpass stellt d Verbindig vu dr Sesvennagruppe mit dr Ortler-Alpe här.
* Zwische Glurns un em Finschtermünzpass bildet s *Obervinschgau* mit em Reschenpass d Gränze im Oschte. Dr Reschenpass verbindet d Sesvennagruppe mit dr Ötztaler Alpe.

In dr Schwyz un im italienischsprochige Ruum sin anderi Yydailige gängig:
*Dr Schwyzer Alpe-Club (SAC) dailt dr Schwyzer Alpedail, au där Dail, wu in dr Oschtalpe lyt, primer an dr Kantonsgränze lang. D Alpedail z Graubünde wäre *[[Bündner Alpen| Bündner Alpe]]* gnännt. Die wäre no wyter unterdailt. S Biet, wu do bschribe isch, haißt *Unterengadin-Münschtertal*.S umfasst nume dr Schwyzer Aadail an dr Sesvennagruppe, goht aber uf Schyizer Boden iber die uuse un umfasst au Dail vu dr Ortler-Alpe, wu uf Schwyzer Bode sin (Monte Cavallaccio, Pizzo della Forcola/Stilfserjoch, Umbrailpass), un au Dail vu dr Livigno-Alpe (Monte Sumbraida).
* Dr Club Alpino Italiano (CAI) dailt d Alpe in syre Yydailig, wu offiziäll fir Italie giltet, in relativ großi Untergruppe uf. S Biet vu dr Sesvennagruppe ghert doderno zue dr *Alpi Retiche ([[Rätische Alpen|Rätische Alpe]])*. Des isch aber im Verglych mit dr Untergruppe vu dr AVE e risegroßi Gruppe. Si goht vum Splügepass un Timmelsjoch bis zum Inntal un em Addatal.

## Gipfel

Dr hegscht Gipfel isch dr Piz Sesvenna (), wu dr Gruppe dr Name gee het. Anderi wichtigi Gipfel sin:
* Piz Pisoc ()
* Piz Tavrü ()
* Piz Plavna Dadaint ()
* Piz Nuna ()
* Piz Zuort ()
* Piz Lischana ()
* Piz Cristanas ()
* Piz Starlex ()
* Piz S-chalambert Dadaint ()
* Piz Nair ()
* Fernerspitz ()
* Piz Rasass ()
* Elferspitze ()
* Föllakopf ()
* Piz Lad ()

## Schutzbiet

Dr Schwyzer Nationalpark umfasst greßeri Dail vu dr Sesvennagruppe. In dr Schwyz het s zurzyt nume ai Nationalpark. Mit syne Randberaich isch er as *Schwyzerische Nationalpark un Randbiet* as Landschaft vu nationaler Bedytig Nr.&nbsp;1915 erfasst.

## Turismus

### Hitte

Im italienische Dail vu dr Sesvennagruppe git s ai Alpeverainshitte:
* Sesvennahitte: Hechi: 2256 m, gwirtschaftet im Summer Mitti Juni bis Ändi Oktober un im Winter vu Ändi Februar bis Mitti Mai, 78 Matratzelager, Winterruum mit 6 Lager uffig, Dalort: Schlinig be Mals im Vinschgau, Mer brucht vu Schlinig ufe zue dr Hitte 1,75 Stund.

Im Schwyzer Dail vu dr Sesvennagruppe het s e anderi Hitte:
* Lischanahitte/Chamanna Lischana: Hechi 2500 m, gwirtschaftet im Summer vu Aafangs Juli bis Aafangs Oktober, 42 Matratzelager, Dalort: Scuol im Unterengadin, Mer brucht rund 4 Stund ufe zue dr Hitte.

### Färn-/Wytwanderwäg

D Via Alpina, Wytwanderwäg iber d Gränze mit fimf Dailwäg dur di ganzen Alpe, verlauft au dur d Sesvennagruppe. Dr *Rot Wäg* vu dr Via Alpina verlauft mit zwoo Etappe dur d Sesvennagruppe:
* Etappe R67 verlauft vu Scuol im Unterengadin uf S-charl
* Etappe R68 verlauft vu S-charl uf Taufers

## Weblink

## Fueßnote